Կեսարը նշան արեց: Վանդակավոր դուռը բացվեց և սևախորշից ահագնացող ամպրոպի որոտ հիշեցնող ձայներ լսվեցին: Քրիստոնյաները խմբվեցին խաղահրապարակի միջնամասում: Ամբոխը վեր ելավ տեղից, որպեսզի ավելի լավ տեսնի: Ցած թափվող ժայռաբեկորների նման հրապարակ լցվեց խուլ մռնչյունը, հիացական բացականչություններն ու հուսահատական ճիչերը: Թաթերն արագ ու փափուկ գցելով` առաջին առույծը դուրս ելավ: Խաղերն սկսվեցին: